Ensimmäiseen lapsen seksuaaliseen hyväksikäyttöön vaasalainen Miro Matti Hermanni Kangasluoma syyllistyi ollessaan juuri 16 vuotta täyttänyt.

Vaasan hovioikeus on tuominnut Kangasluoman viiden vuoden ja kolmen kuukauden vankeusrangaistukseen.

Kangasluoma käytti hyväkseen viittä lasta.

Viranomaiset pääsivät Kangasluoman jäljille jo keväällä 2013, mutta silti hän pääsi raiskaamaan.

Vaasan hovioikeus tuomitsi 23-vuotiaan vaasalaismiehen viiden vuoden kolmen kuukauden vankeusrangaistukseen. MIKA PUTRO

Kesäkuussa 2015 Kangasluoma teki törkeimmän tekonsa, kun raiskasi 15-vuotiaan. Kangasluoma uhkasi uhriaan väkivallalla. Kangasluoma oli ollut tuolloin 20-vuotias.

Kangasluomalla oli kaikkiaan viisi uhria. Iältään asianomistajat olivat tekoaikaan 12-, 13-, 14- ja 15-vuotiaita.

Kangasluoma oli uhriensa kanssa sukupuoliyhdynnässä eri tavoin.

Rikokset tapahtuivat kesäkuun 2011 ja kesäkuun 2016 välisenä aikana Vaasassa. Pohjanmaan käräjäoikeus tuomitsi Kangasluoman kolmesta nuorena henkilönä tehdystä lapsen seksuaalisesta hyväksikäytöstä (16-vuotiaana tehtyjä), kahdesta lapsen seksuaalisesta hyväksikäytöstä sekä törkeästä raiskauksesta ja törkeästä lapsen seksuaalisesta hyväksikäytöstä.

Käräjäoikeus langetti Kangasluomalle viiden vuoden ja kymmenen kuukauden pituiseen vankeusrangaistuksen ja määräsi hänet pidettäväksi edelleen vangittuna.

Kangasluoma valitti hovioikeuteen. Tuoreella päätöksellään Vaasan hovioikeus piti käräjätuomion muuten ennallaan, mutta lyhensi vankeusrangaistuksen pituuden viiteen vuoteen ja kolmeen kuukauteen.

Vangittuna jo aiemmin

Tuomiosta selviää, että Kangasluomaa epäiltiin lapsen hyväksikäytöstä jo kesällä 2013. Hän oli tuolloin juuri 18-vuotta täyttänyt. Hän oli vangittuna hyväksikäyttöepäilyjen vuoksi yhteensä kymmenen vuorokautta.

Hän pääsi vapauteen odottamaan oikeuskäsittelyä. Kesällä 2015 hän syyllistyi törkeään raiskaukseen.

Toistamiseen hänet vangittiin viime keväänä.

Ei seurustelua, ei suostumusta

Rikoksia käsiteltiin molemmissa oikeusasteissa suljetuin ovin. Uhrien henkilöllisyydet ovat salaisia.

Kangasluoma vetosi siihen, että seksuaalinen kanssakäyminen oli ollut aina vapaaehtoista.

Oikeus ei perustetta niellyt. Lapsi ei voi antaa suostumustaan itseään vahingoittavaan tekoon.

Käsitellyissä tapauksissa suostumusta ei edes ollut. Mistään seurustelusta ei ollut kyse Kangasluoma käytti hyväkseen lapsia, jotka eivät päihtymyksensä ja väsymyksensä vuoksi kyenneet vastustamaan hänen aikeitaan.

Osa uhreista oli seksuaalisesti täysin kokemattomia. Osa heistä ei esimerkiksi ymmärtänyt, mitä suuseksillä tarkoitetaan.

Teot olivat erillisiä. Kangasluoma oli uhriensa kanssa eri tavoin sukupuoliyhteydessä.

Kahdelle 14000 euron korvaukset

Ensimmäiselle uhrilleen Kangasluoman tulee korvata loukkauksesta 4500 euroa sekä kivusta ja särystä 2500 euroa.

Toisen nuoren asianomistajan korvaukset ovat kärsimyksestä 6500 euroa, kivusta ja särystä 1500 euroa ja tilapäisestä haitasta 4000 euroa. Samoin Kangasluoma johtuu korvaamaan tämän uhrinsa jälkiehkäisyn.

Kolmas uhri oli Kangasluoman kanssa tekemisissä kahteen otteeseen kahden vuoden välein. Hänen korvauksensa nousevat yhteensä 14000 euroon. Summasta suurin osa on kärsimyskorvausta.

Neljännen uhrin korvaus on yhteensä 1800 euroa.

kesän 2015 törkeän raiskauksen ja törkeän hyväksikäytön uhrin kärsimyskorvaus on 12000 euroa ja kipukorvaus 2000 euroa.